Vladimir Žirinovski

Vladimir Volfovitš Žirinovski (vene keeles Владимир Вольфович Жириновский; 25. aprill 1946 Almatõ, Kasahhi NSV – 6. aprill 2022 Moskva) oli Venemaa ultranatsionalistlik poliitik.

Kuni 1964. aastani kandis ta isa perekonnanime Eidelstein (Эйдельштейн). 

Tema juudist isa Wolf (1907–1983) oli pärit tänapäeva Ukraina alalt, Kostopilist ning hukkus Iisraelis liiklusõnnetuses ja on maetud H̠oloni kalmistule.

Žirinovski ema Aleksandra Žirinovskaja (sündinud Makarova) oli vene rahvusest. Suri Moskvas 1985. aastal.

Žirinovski õppis Moskva Riiklikus Ülikoolis keeli ja rääkis vabalt ka türgi keelt. Ta oli Venemaa Liberaaldemokraatliku Partei juht. Sai 1991. aasta Venemaa presidendivalimistel Boriss Jeltsini ja Nikolai Rõžkovi järel kolmanda tulemuse, kogudes 7,81% häältest. Toetas Augustiputši ajal GKTšPd, üritas organiseerida miitingut Maneeži väljakul, kust rahvas ta hüüetega "Fašist!" minema ajas. Toetas 1993. aasta septembris Jeltsini otsust Ülemnõukogu laiali saata.https://www.youtube.com/watch?v=U_tlmbIQQV8 Saavutas üllatavalt hea tulemuse 1993. aasta Riigiduuma valimistel, hiljem tema toetus siiski vähenes.

2008. aasta presidendivalimistel lootis ta võita ning siis: "Presidendiks saades vaatan ma piiri üle. Praegu peate te rahul olema, et president on Putin, tema teid ei puutu. Tulevikus on Eestis vaid kaks linna – Tallinn ja Pärnu. Aga Tartust saab Jurjev." 

Teiste julgete väljaütlemiste sekka kuulus lubadus pärast 2005. aasta septembris toimunud lennuõnnetust Vene hävitajaga, mis lendas illegaalselt Leedu territooriumi kohal, nõuda Leedult sisse kahjutasu 100 000 eurot ja piloodi mitte väljaandmise korral sooritada Leedu lähedal "sõjalisi manöövreid Balti mereväega".

2005. aastal kuulutas Kasahstan ta omaenda sünnimaal persona non grata'ks tema väljaütlemiste pärast, et Venemaa-Kasahstani piiri tuleb muuta.

Tema poeg Igor Lebedev oli 2011–2021 Riigiduuma aseesimees.

Žirinovski oli tuntud oma agressiivsete ja matslike väljaütlemiste poolest vähimagi enda suhtes esitatava kriitika korral. Nii sõimas ta telesaates ühte Vene kindralit "argpükslikuks nõukogude kindraliks" ja "lurjuseks ja kaabakaks"https://www.youtube.com/watch?v=M8PZZe8dTOs; ründas presidendivalimiste debati käigus Gennadi Zjuganovi usaldusisikut Pavel Tarassovit kui "Pavlik Morozovit" ja ähvardas ta võimule tulles vangistada lastahttps://www.youtube.com/watch?v=bMw5fXbQwyo, ründas Parempoolse Ürituse poliitikut Boriss Nadeždinit kui "lurjust ja kaabakat koos oma partei, oma bandiitidega", "jälki isikut" (mille peale Nadeždin tõstatas küsimuse, kas Žirinovskile "vastu vahtimist anda või mis?"); Nadeždin oli talle meelde tuletanud Žirinovskile omistatud 1991. aasta lubadust "igale naisele mees anda".https://www.youtube.com/watch?v=EcMHSwPf9_0

25. märtsil 2022 levisid aluseta kuuldused tema surmast.March 25, 2022, By RFE/RL, Russian Politician Zhirinovsky Said To Be In Serious Condition

6. aprillil 2022 teatas Venemaa Riigiduuma esimees Vjatšeslav Volodin Žirinovski surmast.

Allikad

Kategooria:Venemaa poliitikud
Kategooria:Moskva ülikooli vilistlased
Kategooria:Novodevitšje kalmistule maetud
Kategooria:Sündinud 1946
Kategooria:Surnud 2022